PREFAŢĂ 


Cursul de faţă este o scurtă trecere în revistă a principalelor probleme din 
gramatica limbii engleze ce se predau în anul doi de studiu, la specializările Istorie- 
Engleză, Română-Engleză. Prima parte a cursului tratează verbul englez, precum şi 
câteva relaţii gramaticale în interiorul propoziției. Unele problemele legate de sintaxa 
frazei au fost numai amintite deoarece sunt tratate în cursul de sintaxă ce se predă în 
anul trei de studiu. 

S-a insistat mai mult pe acele lucruri care diferă în mod evident de gramatica 
limbii române şi sunt asimilate mai greu de către cursanţi. Tratarea noţiunilor de 
gramatică s-a făcut în manieră tradiţională, având ca model gramaticile lui Quirk et 
al. şi a lui L.. G. Alexander, luându-se în considerare faptul că studenţii actuali, viitori 
profesori vor preda la toate nivele din învăţământul preuniversitar, şi că modul de 
predare aplicat în şcoli la ora actuală este comunicativ, punându-se un accent mai 
mic pe teoria gramaticii. 

Cursul este însoţit de exerciţii cu cheie, ce reprezintă atât un capitol de studiu 
individual cât şi un model de bilet de examen. 

Orice inadvertenţă sau greşeală se datorează în întregime autoarei, care este pe 


deplin de acord cu zicala: “Întotdeauna este loc şi de mai bine.” 


